ai4bharat/Pralekha huggingface dataset:
জাহাজচলাচলমন্ত্রক
নকল সাগরমালা ওয়েবসাইট
নয়াদিল্লি, ০৬ সেপ্টেম্বর, ২০১৮
কেন্দ্রীয় জাহাজ চলাচল মন্ত্রকের নজরে এসেছে যে, সাগরমালা প্রকল্পের সঙ্গে যুক্ত সংশ্লিষ্ট বিভিন্ন পক্ষ ও কর্মপ্রার্থীদের কাছে ই-মেল মারফৎ http://sagaramala.org.in – এই ইউআরএল নাম দিয়ে একটি জাল ওয়েবসাইট লিঙ্ক পাঠানো হচ্ছে। সাগরমালা প্রকল্পের প্রকৃত ওয়েবসাইটটির মতো এই জাল ওয়েবসাইটে শিক্ষানবিশ বাস্তুকার ও ডিপ্লোমাধারী ট্রেনি হিসাবে নিয়োগের অসত্য বিজ্ঞাপন দেওয়া রয়েছে।
এই প্রেস রিলিজের মাধ্যমে যে কোনও ধরণের জাল ও বিভ্রান্তিকর বিজ্ঞাপনের ক্ষেত্রে সতর্ক করা হচ্ছে। উল্লেখ করা যেতে পারে যে, তথ্য প্রযুক্তি আইন ও ভারতীয় দন্ডবিধি অনুযায়ী জাল, প্রতারণাপূর্ণ ও প্রকৃত তথ্যের অতিরঞ্জিতকরণের ঘটনাকে বিধিভঙ্গ হিসাবে বিবেচনা করা হয়। এ ধরণের প্রতারণার সঙ্গে যুক্ত সংস্থাগুলির বিরুদ্ধে কড়া ফৌজদারি ব্যবস্থা নেওয়া হচ্ছে।
সাগরমালা প্রকল্পের সঙ্গে যুক্ত সংশ্লিষ্ট সব পক্ষকে স্মরণ করিয়ে দেওয়া হচ্ছে যে, এই প্রকল্পের সরকারি ওয়েবসাইট হ’ল – http://www.sagarmala.gov.in
CG/BD/SB…
(Visitor Counter : 85
প্রধানমন্ত্রীরদপ্তর
পুণের দেহু-তে জগদগুরু শ্রীসন্ত তুকারাম মহারাজ শিলা মন্দিরের উদ্বোধন করলেন প্রধানমন্ত্রী
নয়াদিল্লি, ১৪ জুন, ২০২২
আমাদের ধর্মীয় নীতি পুস্তকগুলিতে উল্লেখ রয়েছে যে সাধুসন্তদের সৎসঙ্গ, অর্থাৎ পবিত্র উপস্থিতি তথা সমাবেশ মানবজীবনের এক অতি বিরল সুযোগ ও অভিজ্ঞতা। সাধুসন্তদের অনুগ্রহ ও করুণা লাভ করলে স্বতঃস্ফূর্ত ঈশ্বরোপলব্ধি ঘটে। দেহু-র এই পবিত্র তীর্থক্ষেত্রে এসে একই অনুভূতি ও উপলব্ধি আমি আজ লাভ করেছি।
মঙ্গলবার পুণের দেহু-তে জগদগুরু শ্রীসন্ত তুকারাম মহারাজ শিলা মন্দিরের উদ্বোধনের প্রাক্-মুহূর্তে একথা বলেন প্রধানমন্ত্রী শ্রী নরেন্দ্র মোদী। তিনি আরও বলেন যে দেহু হল সন্ত শিরোমনি জগদগুরু তুকারামজির জন্মভূমি এবং সেইসঙ্গে তাঁর কর্মক্ষেত্রও। দেহু হল আবার ঈশ্বর পাণ্ডুরঙ্গ-এর শ্বাশত পীঠস্থান। এখানকার জনসাধারণের মধ্যেও সন্তসুলভ একনিষ্ঠ ভক্তি ও সাধনার আকুতি আমরা লক্ষ্য করেছি।
প্রধানমন্ত্রী বলেন যে পালকি মার্গে ১১ হাজার কোটি টাকারও বেশি ব্যয়ে ৩৫০ কিলোমিটার দীর্ঘ এক মহাসড়ক নির্মাণের পরিকল্পনা বাস্তবায়িত হতে চলেছে। মাত্র কয়েক মাস আগেই তিনি এই নির্মাণ কাজের সূচনা করেছেন। এই পরিকল্পনা রূপায়ণের ফলে সংশ্লিষ্ট অঞ্চলের উন্নয়নও ত্বরান্বিত হবে। দেহু-র পবিত্র শিলা মন্দিরের কথা উল্লেখ করে তিনি বলেন যে সন্ত তুকারামজি দীর্ঘ ১৩ বছর ধরে যে শিলার ওপর ধ্যানস্থ থেকে সাধনা লাভ করেছেন তা একটি সাধারণ শিলামাত্র নয়, বরং তা ভক্তি ও জ্ঞানের এক বিশেষ স্মারক।
শ্রী মোদী বলেন, দেশ বর্তমানে ‘অমৃত মহোৎসব’ উদযাপন করছে। বিশ্বের প্রাচীনতম সভ্যতার উন্মেষ ও বিকাশ ঘটেছিল আমাদের এই ভারতভূমিতেই এবং তা সম্ভব হয়েছে সাধুসন্তদের অবদানের ঐতিহ্যের পথ ধরে। সন্ত তুকারামজির সেবা, দয়া এবং অনুকম্পা ও সহমর্মিতা সম্পর্কে তাঁর ভক্তিগাথাগুলি থেকে আমরা জ্ঞানলাভ করেছি। আমরা শিক্ষালাভ করেছি সন্ত নান্দেব, সন্ত একনাথ, সন্ত সবৎ মহারাজ, সন্ত নরহরি মহারাজ, সন্ত সেনা মহারাজ, সন্ত গোরবা কাকা এবং সন্ত চোখামেলার ভক্তিগাথাগুলি থেকেও। সন্ত তুকারামজি মনে করতেন যে সমাজে মানুষে মানুষে ভেদ ও বৈষম্য পাপ ছাড়া আর কিছুই নয়। তাঁর এই শিক্ষা একদিকে যেমন ঈশ্বর সাধনা সম্পর্কে আমাদের আলোকিত করে, অন্যদিকে তেমনই দেশপ্রেম ও সমাজের প্রতি নিষ্ঠা সম্পর্কেও অবহিত করে। স্বাধীনতা আন্দোলনকালে যখন বীর সাভারকারজি দণ্ডপ্রাপ্ত হন, তখন তিনি তুকারামজির ‘অভঙ্গ’ কীর্তন করতেন। তাই, সন্ত তুকারামজির অনুপ্রেরণা সর্বযুগেই আমাদের পথ দেখিয়ে এসেছে। জাতীয় ঐক্যকে আরও শক্তিশালী করে তোলার লক্ষ্যে দেশের সুপ্রাচীন ঐতিহ্যকে যে আরও বেশি মাত্রায় অনুসরণ করা প্রয়োজন, একথাও মনে করিয়ে দেন প্রধানমন্ত্রী। কারণ, আমাদের সাধুসন্তরাই হলেন ‘এক ভারত শ্রেষ্ঠ ভারত’ গড়ে তোলার সবচেয়ে বড় অনুপ্ররণা।
PG/SKD/DM/
(
স্বাস্থ্যওপরিবারকল্যাণমন্ত্রক
কোভিড-১৯এর মোকাবিলায় কিছু ভালো উদ্যোগ
উত্তরপ্রদেশ সুসংহত কোভিড নিয়ন্ত্রণ কেন্দ্র এবং রাজ্য স্তরের একটি পোর্টাল তৈরি করেছে
নয়াদিল্লী, ৬ সেপ্টেম্বর, ২০২০
দেশে ৯ মাস ধরে মহামারীর সমস্যা চলছে। কেন্দ্র কোভিডের মোকাবিলায় বিভিন্ন কৌশল অবলম্বন করছে। রাজ্য এবং কেন্দ্রশাসিত অঞ্চলগুলি কেন্দ্রের বিভিন্ন নীতিকে বাস্তবায়নের ক্ষেত্রে একযোগে কাজ করে চলেছে। উত্তরপ্রদেশ সরকার এক্ষেত্রে বেশকিছু উদ্যোগ নিয়েছে।
উত্তরপ্রদেশ সরকার ১৮ই জুলাই সুসংহত কোভিড কেন্দ্র এবং কম্যান্ড সেন্টার রাজ্যের রাজধানী সহ প্রতিটি জেলায় গড়ে তুলেছে। সংশ্লিষ্ট দপ্তরগুলি সংক্রমিতদের বিষয়ে তথ্য দেওয়ার পাশাপাশি কোভিড মোকাবিলায় বিভিন্ন ব্যবস্থাপনা নিশ্চিত করেছে। এই কেন্দ্রগুলি আঞ্চলিক স্তরে দ্রুত নমুনা পরীক্ষা নিশ্চিত করা, সংক্রমিতদের জন্য যথাযথ চিকিৎসার ব্যবস্থা করছে।
উত্তরপ্রদেশ সরকার একটি কোভিড সংক্রান্ত পোর্টাল তৈরি করেছে। http://upcovid19tracks.in/- এই ওয়েবসাইটের মাধ্যমে কোভিড সংক্রমিতদের নজরদারি, পরীক্ষা-নিরীক্ষা এবং চিকিৎসার বিষয়ে সবরকমের তথ্য সরবরাহ করা হচ্ছে। এই পোর্টাল, কেন্দ্রীয় সরকারের পোর্টালটিতেও প্রয়োজনীয় তথ্য সরবরাহ করছে।
রাজ্য সরকার নিজস্ব তহবিল থেকে ১ হাজারটি হাই ফ্লো ন্যাসাল ক্যানুলা কিনেছে। এরমধ্যে ৫০০টি ন্যাসাল ক্যানুলা রাজ্যের বিভিন্ন জায়গায় বসানো হয়েছে, যাতে সংক্রমিতদের চিকিৎসায় সুবিধা হয়।
CG/CB/NS
(Visitor Counter : 140
রাষ্ট্রপতিরসচিবালয়
কেন্দ্রীয় বিশ্ববিদ্যালয়ের উপাচার্য, ইন্ডিয়ান ইন্সটিটিউট অফ সায়েন্স এডুকেশন অ্যান্ড রিসার্চ  এবং ব্যাঙ্গালোরে ইন্ডিয়ান ইন্সটিটিউট অফ সায়েন্সের অধিকর্তাদের সম্মেলনে রাষ্ট্রপতি আগামীকাল ‘ভিজিটার্স অ্যাওয়ার্ড’ প্রদান করবেন
নয়াদিল্লি, ১৬ ডিসেম্বর, ২০১৯
রাষ্ট্রপতি ভবনে আগামীকাল কেন্দ্রীয় বিশ্ববিদ্যালয়ের উপাচার্য, ইন্ডিয়ান ইন্সটিটিউট অফ সায়েন্স এডুকেশন অ্যান্ড রিসার্চ  এবং ব্যাঙ্গালোরে ইন্ডিয়ান ইন্সটিটিউট অফ সায়েন্সের অধিকর্তাদের সম্মেলনে আগামীকাল রাষ্ট্রপতি শ্রী রামনাথ কোবিন্দ ‘ভিজিটার্স অ্যাওয়ার্ড’ প্রদান করবেন।
সম্মেলনে অংশগ্রহণকারী বিভিন্ন প্রতিষ্ঠানের সদস্যরা গবেষণা ক্ষেত্রে উৎসাহদান, উদ্ভাবনী চিন্তাভাবনা, বাণিজ্যিক উদ্যোগ, শিল্প-শিক্ষা ক্ষেত্রের মধ্যে সংযোগ স্হাপন, শূন্যপদ পূরণ, পরিকাঠামোগত প্রকল্প রূপায়ণ সহ একাধিক বিষয় উপস্হাপন করবেন। এই বিষয়গুলির মধ্যে থেকে সেরাদের ‘ভিজিটার্স অ্যাওয়ার্ড’ প্রদান করা হবে।
সম্মেলেন ৪৯টি উচ্চশিক্ষা প্রতিষ্ঠানের প্রধানরা ছাড়াও কেন্দ্রীয় মানব সম্পদ উন্নয়ন মন্ত্রী, প্রতিমন্ত্রী, দপ্তরের সচিব, ইউজিসি এবং এআইসিটিই-র চেয়ারম্যানরাও উপস্হিত থাকবেন।
CG/SS/NS
(Visitor Counter : 68
জাহাজচলাচলমন্ত্রক
বর্তমানে ১৯১৭ সালের অভ্যন্তরীণ জাহাজ চলাচল আইন প্রত্যাহার ও বদল করে ‘অভ্যন্তরীণ জাহাজ চলাচল বিল - ২০২১’ সংসদে পাশ হয়েছে
নতুন দিল্লি, ২ অগাস্ট ,২০২১
১০০ বছরেরও বেশি সময়ের পুরনো ১৯১৭ সালের অভ্যন্তরীণ জাহাজ চলাচল আইন প্রত্যাহার ও বাতিল করে সংসদে আজ ‘অভ্যন্তরীণ জাহাজ চলাচল বিল - ২০২১’ পাশ হয়েছে । এই বিল পাশ হওয়ায় অভ্যন্তরীণ জল পরিবহনের ক্ষেত্রে এক নতুন যুগের সূচনা হবে । প্রধানমন্ত্রী শ্রী নরেন্দ্র মোদীর দৃ্ষ্টিভঙ্গী বাস্তবায়নে আইনী পরিকাঠামোকে সকলের উপযুক্ত তোলা এবং সহজে ব্যবসায় উৎসাহ যোগাতে এই পদক্ষেপ নেওয়া হয়েছে । রাজ্যসভায় আজ বন্দর, জাহাজ চলাচল এবং জলপথ মন্ত্রকের মন্ত্রী শ্রী সর্বানন্দ সোনোয়াল এই বিলটি পেশ করেন । এখন এই বিলটি রাষ্ট্রপতির সম্মতির জন্য পাঠানো হয়েছে ।
বন্দর, জাহাজ চলাচল এবং জলপথ মন্ত্রী শ্রী সর্বানন্দ সোনোয়াল জানান যে, ঔপনিবেশিক আইনগুলি বাতিল করে সমুদ্র পথের আধুনিকিকরণ ও সমসাময়িক চাহিদা পূরণ এবং উন্নয়নের লক্ষ্যেই মন্ত্রক এই আইন প্রণয়নে উদ্যোগী হয়েছে । তিনি আরও জানান, অভ্যন্তরীণ জলপথের ক্ষেত্রে এক অভিন্ন বিধি ও নিয়ম নিয়ে আসতে সরকার উদ্যোগী। এতে, অভ্যন্তরীণ জলপথে নির্বিঘ্নে, নিরাপদে জাহাজ চলাচল সুনিশ্চিত হবে এবং বাণিজ্যিক বিকাশ ঘটবে।
CG/SS/NR
(Visitor Counter : 164
প্রধানমন্ত্রীরদপ্তর
ফ্রান্সের নিসে একটি গির্জায় জঙ্গী হানার কঠোর নিন্দা করেছেন প্রধানমন্ত্রী
নতুনদিল্লি, ২৯শে অক্টোবর, ২০২০
প্রধানমন্ত্রী শ্রী নরেন্দ্র মোদী আজ নিসে একটি গির্জার ভিতর জঘন্য হামলা সহ সম্প্রতি ফ্রান্সে যে সব জঙ্গী হানা হয়েছে, তার কঠোর নিন্দা করেছেন।
এক ট্যুইট বার্তায় প্রধানমন্ত্রী বলেছেন, “আজ নিসে একটি গির্জার ভিতর জঘন্য হামলা সহ সম্প্রতি ফ্রান্সে যে সব জঙ্গী হানা হয়েছে, আমি কঠোর ভাষায় সেগুলির নিন্দা করছি। ক্ষতিগ্রস্ত পরিবারগুলির ও ফ্রান্সের জনগণের প্রতি আমরা গভীর সমবেদনা জানাচ্ছি। সন্ত্রাসবাদের বিরুদ্ধে এই লড়াই-এ ভারত ফ্রান্সের পাশে রয়েছে।“
CG/CB
(
অর্থমন্ত্রক
রাজস্ব বিভাগের গোয়েন্দা শাখা  ভারত – বাংলাদেশ সীমান্ত থেকে ১৪.৩ কিলোগ্রাম পাচার করা সোনা আটক করেছে
কলকাতা, ০৪ সেপ্টেম্বর, ২০২৩
রাজস্ব বিভাগের গোয়েন্দা শাখা সীমান্ত রক্ষী বাহিনীর সহায়তায় ২ সেপ্টেম্বর পশ্চিমবঙ্গের নদীয়া জেলার গেদের কাছে ভারত – বাংলাদেশ সীমান্তে সোনা পাচারকারীদের বিরুদ্ধে এক অভিযান চালায়।
ঐ এলাকায় তল্লাশি চালিয়ে ১০৬টি সোনার বিস্কুট এবং বিদেশি সোনার কয়েকটি টুকরো উদ্ধার করে। উদ্ধার করা সোনাগুলির মোট ওজন ১৪.৩ কিলোগ্রাম। আন্তর্জাতিক সীমান্ত লাগোয়া এলাকায় মাটিতে গর্ত করে প্যাকেটবন্দী অবস্থায় সোনাগুলি লুকিয়ে রাখা ছিল।
এই ঘটনায় শুল্ক আইন, ১৯৬২’র আওতায় দু’জন ব্যক্তিকে গ্রেপ্তার করা হয়েছে। সোনা পাচারকারীদের বিরুদ্ধে ডিআরআই – এর এ এক উল্লেখযোগ্য সাফল্য। এই ঘটনার আরও তদন্ত চলছে।
AC/PM/SB
(Visitor Counter : 13
সড়কপরিবহণওমহাসড়কমন্ত্রক
আইআরএডি অ্যাপের প্রশিক্ষণ কর্মসূচি এবং কর্মশালা ক্ষেত্রে কাজ করে চলেছে সড়ক পরিবহণ ও মহাসড়ক মন্ত্রক
নয়াদিল্লী, ১২ সেপ্টেম্বর, ২০২০
আইআরএডি অ্যাপের বিষয়ে ৭ ও ৮ই সেপ্টেম্বর কর্ণাটকের নির্দিষ্ট কয়েকটি জেলায় এবং উত্তর প্রদেশের কয়েকটি জেলায় ১০ ও ১১ই সেপ্টেম্বর দুদিন করে এক প্রশিক্ষণ কর্মসূচি ও কর্মশালার আয়োজন করে কেন্দ্রীয় সড়ক পরিবহন ও মহাসড়ক মন্ত্রক। এই প্রশিক্ষণ কর্মসূচি থেকে প্রাপ্ত প্রতিক্রিয়া ও অন্যান্য পরামর্শের ভিত্তিতে অ্যাপটি সংশ্লিষ্ট রাজ্যে কার্যকর করা হবে। মূলত আইআরএডি অ্যাপটি তৈরি করা হয়েছে রাজ্য/কেন্দ্রশাসিত অঞ্চলগুলির প্রয়োজন অনুসারে। এই অ্যাপটি অ্যান্ড্রয়েড প্ল্যাটফর্মে পাওয়া যায়। আইওএস-এর মতো অন্যান্য প্ল্যাটফর্মগূলিতেও খুব শীঘ্রই পাওয়া যাবে।
কেন্দ্রীয় সড়ক পরিবহন ও মহাসড়ক মন্ত্রক ‘ইন্টিগ্রেটেড রোড অ্যাক্সিডেন্ট ডাটাবেস প্রজেক্ট ’ বা সুসংহত সড়ক দূর্ঘটনা তথ্য ভিত্তিক প্রকল্প সাড়া দেশজুড়ে কাজে লাগাবে। প্রাথমিকভাবে মহারাষ্ট্র, কর্ণাটক, মধ্যপ্রদেশ, রাজস্থান, উত্তরপ্রদেশ এবং তামিলনাডু়তে এই প্রকল্প কার্যকর করা হবে। আইআইটি মাদ্রাজ এবং ন্যাশনাল ইনফরমেটিক সেন্টার সার্ভিস এই আইআরএডি অ্যাপটি তৈরি করেছে। এই অ্যাপটি কার্যকরী হওয়ার পরে পুলিশ, পরিবহন, স্বাস্থ্য দপ্তর দূর্ঘটনার বিভিন্ন তথ্য সংগ্রহ করতে পারবে। যেকোন মোবাইল ফোন ব্যবহারকারী এই অ্যাপটির মাধ্যমে সড়ক দূর্ঘটনার তথ্য ও পরিসংখ্যান জানতে পারবেন। অতি দূর্ঘটনা প্রবণ জায়গা সম্পর্কে তথ্য মোবাইল অ্যাপটিতে দেওয়া থাকবে। এই তথ্য ব্যবহার করে দূর্ঘটনার কারণ অনুসন্ধান করা সম্ভব হবে এবং প্রয়োজনে সড়ক পরিকাঠামোর উন্নতি সাধন করাও যাবে।
(CG/SS/NS
প্রধানমন্ত্রীরদপ্তর
সন্ত রবিদাস-এর জন্মজয়ন্তীর প্রাক্কালে প্রধানমন্ত্রী তাঁকে স্মরণ করেছেন
নতুন দিল্লি, ১৫ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী সন্ত রবিদাস-এর জন্মজয়ন্তীর প্রাক্কালে তাঁকে স্মরণ করেছেন। প্রধানমন্ত্রী বলেছেন, পূজ্য শ্রী গুরু রবিদাস জী-র চেতনাকে তার সরকার আত্মস্থ করেছে ভেবে তিনি গর্বিত বোধ করেন।
একাধিক ট্যুইট বার্তায় প্রধানমন্ত্রী জানিয়েছেন;
“আগামীকাল মহান সাধক গুরু রবিদাস জী-র জন্মবার্ষিকী। তিনি যেভাবে সমাজ থেকে জাতপাত ও অস্পৃশ্যতার মতো কুপ্রথা নির্মূল করতে তাঁর জীবন উৎসর্গ করেছিলেন, তা আজও আমাদের সকলের জন্য অনুপ্রেরণা।”
“এই উপলক্ষে, আমি সন্ত রবিদাস জী-র পবিত্র স্থান সম্পর্কে কিছু কথা স্মরণ করতে পারি। ২০১৬ এবং ২০১৯ সালে আমি সেখানে গিয়ে প্রণাম এবং নোঙ্গর খানায় উপস্থিত থাকার সৌভাগ্য লাভ করেছি। একজন সাংসদ হয়ে আমি সিদ্ধান্ত নিয়ে ছিলাম যে, সেখানে কোনো অভাব থাকবে না। মাজারের জন্য উন্নয়নের কাজ হবে।”
“আমি বলতে গর্ব অনুভব করছি যে, আমাদের সরকারের প্রতিটি পদক্ষেপে এবং প্রতিটি পরিকল্পনায় শ্রদ্ধেয় শ্রী গুরু রবিদাস জী-র চেতনা প্রতিফলিত হয়েছে ও আগামী দিনেও হবে।”
CG/SS/SKD/
(
প্রতিরক্ষামন্ত্রক
সেনাপ্রধানের ভুটান সফর
নয়াদিল্লি, ২৯ জুলাই, ২০২২
ভারতের সেনাপ্রধান মনোজ পান্ডে, সেনাপ্রধান ২৯ জুলাই থেকে ভুটান সফর করছেন। এই সফর অনন্য এবং দ্বিপাক্ষিক সম্পর্ককে আরও শক্তিশালী করবে। এই সফর পরম বিশ্বাস, সদিচ্ছা এবং পারস্পরিক বোঝাপড়াকে আরও সুদৃঢ় করবে।
জেনারেল পান্ডে, ভুটানের তৃতীয় রাজা, মহামান্য জিগমে দরজি ওয়াংচুকের স্মরণে নির্মিত থিম্পুর জাতীয় স্মৃতিসৌধে শ্রদ্ধা নিবেদনের মাধ্যমে তাঁর সফর শুরু করবেন। জেনারেল পান্ডে, ভুটানের চতুর্থ রাজার সঙ্গেও সাক্ষাৎ করবেন। এরপর ভারতের সেনাপ্রধান, ভুটান রয়্যাল আর্মির প্রধানের সঙ্গে দু’দেশের সেনার মধ্যে সাংস্কৃতিক ও পেশাদার বন্ধনকে শক্তিশালী করার বিষয়ে মতবিনিময় করবেন।
জেনারেল পান্ডে, ডোচুলার ড্রুক ওয়াঙ্গিয়াল খাং ঝাং চর্টেন্সে শ্রদ্ধা নিবেদন করে তাঁর সফর শেষ করবেন, যা রয়্যাল ভুটান সেনাবাহিনীর বীরদের সম্মানে প্রতিষ্ঠা হয়েছিল, যাঁরা বিদ্রোহীদের বিরুদ্ধে অভিযানে সর্বোচ্চ আত্মত্যাগ করেছিলেন।
PG/AB/SB
(Visitor Counter : 90
প্রতিরক্ষামন্ত্রক
ভারতীয় নৌবাহিনীর সঙ্গে বিজ্ঞান ও শিল্প গবেষনা পর্ষদের মউ স্বাক্ষর
নয়াদিল্লি, ০৫ এপ্রিল, ২০১৯
ভারতীয় নৌবাহিনীর জন্য আধুনিক প্রযুক্তির ব্যাপারে যৌথ গবেষনা ও উন্নয়নমূলক কাজকর্ম পরিচালনার জন্য আজ নৌবাহিনী এবং বিজ্ঞান ও শিল্প গবেষনা পর্ষদের  মধ্যে সমঝোতাপত্র বা মউ স্বাক্ষরিত হয়েছে। এরফলে সিএসআইআর, ভারতীয় নৌবাহিনী এবং দেশীয় শিল্প সংস্হাগুলির গবেষনার ক্ষেত্রে সহযোগিতামূলক সমন্বয় গড়ে উঠবে।
ভারতীয় নৌবাহিনী এবং সিএসআইআর-এর মধ্যে পারস্পরিক মতবিনিময়ের ক্ষেত্রে এই সমঝোতাপত্রটি আনুষ্ঠানিক একটি কাঠামোর ভূমিকা নেবে। এছাড়াও যন্ত্রপাতি ও সাজ-সরঞ্জাম, ইলেক্ট্রনিক্স, যোগাযোগ, কম্পিউটার সায়েন্স, প্রোপালসন ব্যবস্হা এবং ন্যানো টেকনোলজি সহ বিভিন্ন ক্ষেত্রে যৌথভাবে গবেষনা ও উন্নয়নমূলক কাজকর্ম পরিচালনাতেও এই সমঝোতাপত্র গুরুত্বপূর্ণ ভূমিকা নেবে।
সমঝোতা স্বাক্ষর অনুষ্ঠানে নৌবাহিনীর ভাইস অ্যাডমিরাল জি এস পাব্বি ও বাহিনীর উচ্চপদস্হ আধিকারিকরা ছাড়াও সিএলআইআর-এর মহানির্দেশক শ্রী শেখর সি মান্ডে প্রমুখ উপস্হিত ছিলেন।
CG/BD/NS
(Visitor Counter : 87
প্রতিরক্ষামন্ত্রক
এক্স ইস্টার্ন ব্রিজ- V
নয়াদিল্লি, ১৭ অক্টোবর, ২০১৯
ওমানের মাসিরহা বিমানঘাঁটিতে বৃহস্পতিবার থেকে শুরু হল ভারত এবং ওমানের মধ্যে যৌথ বিমান মহড়া এক্স ইস্টার্ন ব্রিজ- V ।
এই মহড়ায় ভারতীয় বিমানবাহিনীর মিগ-২৯ যুদ্ধবিমান, সি-১৭ বিমান অংশ নিয়েছে। এই প্রথম মিগ-২৯ যুদ্ধবিমান দেশের বাইরে কোনও বিমান মহড়ায় অংশ নিল। ওমান রয়্যাল এয়ারফোর্সের ওমান্স ইউরো ফাইটার টাইফুন, এফ-১৬ এবং হক্ এই মহড়ায় অংশ নিয়েছে। ২০১৭ সালে জামনগরে এক্স ইস্টার্ন ব্রিজ- IV অনুষ্ঠিত হয়েছিল।
এই মহড়ার মূল উদ্দেশ্যই হল দুই বিমানবাহিনীর মধ্যে পেশাদারি মতবিনিময়। পাশাপাশি এই মহড়ার মাধ্যমে দুই বিমানবাহিনী তাদের প্রশিক্ষণের বিভিন্ন দিক তুলে ধরার সুযোগ পাবে। একইসঙ্গে আন্তর্জাতিক প্রেক্ষাপটে বিমান যুদ্ধের কলাকৌশল তুলে ধরার সুযোগ থাকছে এই মহড়ায়।
আগামী ২৬ অক্টোবর পর্যন্ত চলবে এই মহড়া।
CG/ SS/NS
(Visitor Counter : 81
প্রধানমন্ত্রীরদপ্তর
বিশ্ব যুব দক্ষতা দিবসের অনুষ্ঠানে প্রধানমন্ত্রীর ভাষণ
নয়াদিল্লী, ১৫ জুলাই, ২০২১
প্রধানমন্ত্রী শ্রী নরেন্দ্র মোদী বলেছেন, নতুন প্রজন্মের দক্ষতার বিকাশ দেশের প্রয়োজন এবং এটি হল আত্মনির্ভর ভারতের ভিত। এই প্রজন্মই আমাদের সাধারণতন্ত্রকে ৭৫ থেকে ১০০ বছর দিকে এগিয়ে নিয়ে যাবে। গত ৬ বছরে দক্ষ ভারত মিশন বা স্কিল ইন্ডিয়া মিশন থেকে যে লাভ মিলেছে তাকে কাজে লাগিয়ে এই কর্মসূচিতে জোর দেওয়ার জন্য আহ্বান জানান তিনি। বিশ্ব যুব দক্ষতা দিবস উপলক্ষ্যে আয়োজিত এক অনুষ্ঠানের ভাষণে একথা জানান প্রধানমন্ত্রী।
শ্রী মোদী ভারতীয় সংস্কৃতিতে দক্ষতার গুরুত্বের ওপর জোর দেন । দক্ষতা বিকাশ ও ‘দক্ষতা উন্নয়ন’ এবং সমাজের অগ্রগতির জন্য যে যোগসূত্র রয়েছে তার ওপরও গুরুত্ব আরোপ করেন তিনি । শ্রী মোদী বিজয়া দশমী, অক্ষয় তৃতীয়া এবং বিশ্বকর্মা পুজোর মতো ঐতিহ্যবাহী পূজার্চনার গুরুত্ব উল্লেখ করেন। তিনি বলেন, এই উৎসব উদযাপনের সময় দক্ষতা এবং বৃত্তিমূলক সরঞ্জামগুলি পুজো করা হয়। এই চিরাচরিত ঐতিহ্যের প্রসঙ্গ তুলে ধরে প্রধানমন্ত্রী মৃৎশিল্পী, সূত্রধর, ধাতব শিল্পের সঙ্গে যুক্ত কর্মী, সাফাইকর্মী, উদ্যান পালনের সঙ্গে যুক্ত কর্মী, তাঁতিদের মতো পেশার সঙ্গে যুক্ত দক্ষ কর্মীদের যথাযথ সম্মান প্রদানের আহ্বান জানান । শ্রী মোদী উল্লেখ করেন যে দীর্ঘকাল দাসত্বের কারণে আমাদের সামাজিক ও শিক্ষা ব্যবস্থায় দক্ষতার গুরুত্ব হ্রাস পেয়েছে।
প্রধানমন্ত্রী উল্লেখ করেন যে শিক্ষা আমাদের কি করণীয় তা বলে দেয়, দক্ষতা আমাদের প্রকৃত কাজ পরিচালনার মাধ্যমে বাস্তবায়নের দিশা দেখায় এবং এটিই দক্ষ ভারত মিশনের মূল নীতি পরিচালনা করতে সাহায্য করে। প্রধানমন্ত্রী উচ্ছ্বাস প্রকাশ করে জানান যে,ইতিমধ্যে১.২৫ কোটিরও বেশি যুবককে ‘প্রধানমন্ত্রী কৌশল বিকাশ যোজনা’এর আওতায় প্রশিক্ষণ দেওয়া সম্ভব হয়েছে।
দৈনন্দিন জীবনে দক্ষতার প্রয়োজনীয়তার ওপর জোর দিয়ে প্রধানমন্ত্রী জানান, উপার্জনের জন্য পড়াশোনা বন্ধ করা উচিত নয়। কেবলমাত্র একজন দক্ষ ব্যক্তিই আজকের বিশ্বে ক্রমশই এগিয়ে যেতে পারবে। এটি যেকোন দেশে, যেকোন ব্যক্তির ক্ষেত্রেই প্রযোজ্য। তিনি বলেন, বিশ্বের দরবারে আধুনিক ও দক্ষ কর্মী সরবরাহ করে চলেছে ভারত। আমাদের যুব সমাজকে দক্ষ করে তোলার কৌশলের সুফলই হল এটি। বিশ্বের প্রয়োজনীয় দক্ষ কর্মীর শূন্যতা পূরণের জন্য মাপকাঠি গড়ে তুলতে যে পদক্ষেপ নেওয়া হয়েছে তার প্রশংসা করেন তিনি এবং সংশ্লিষ্ট কর্তৃপক্ষকে প্রতিনিয়ত দক্ষতা, পুনর্দক্ষতা এবং দক্ষতা উন্নয়নের কাজ চালিয়ে যাওয়ার আহ্বান জানান। প্রধানমন্ত্রী বলেন, দ্রুত পরিবর্তনশীল প্রযুক্তির কারণে পুনর্দক্ষ কর্মীর প্রভূত চাহিদা রয়েছে। তিনি এও স্মরণ করিয়ে দেন যে, কিভাবে দেশের দক্ষ কর্মীরা অতিমারীর বিরুদ্ধে কার্যকরী যুদ্ধে সহায়তা প্রদান করে চলেছেন।
প্রধানমন্ত্রী দুর্বল শ্রেণীর অংশকে দক্ষ করে তোলার বিষয়ের উপর জোর দিয়ে বাবাসাহেব আম্বেদকরের দৃষ্টিভঙ্গির কথা উল্লেখ করেন। শ্রী মোদী বলেন, দক্ষ ভারত মিশনের মাধ্যমে দেশ আজ বাবাসাহেবের এই স্বপ্ন-দর্শন বাস্তবায়ন করতে পেরেছে। উদাহরণ স্বরূপ ‘গোয়িং অনলাইন অ্যাজ লাডার্স’-'গোল’এর মতো কর্মসূচির কথা উল্লেখ করে প্রধানমন্ত্রী জানান এই ধরণের কর্মসূচিগুলি উপজাতি সম্প্রদায়ের মধ্যে শিল্প, সংস্কৃতি, হস্তশিল্প, ডিজিটাল স্বাক্ষরতা প্রদানের মতো একাধিক উদ্যোগ গ্রহণ করেছে। যারফলে উপজাতি সম্প্রদায় জনগোষ্ঠীর মধ্যে বিকাশ সম্ভব হয়েছে। একইভাবে ‘বন ধন যোজনা’ উপজাতি সমাজকে একাধিক নতুন সুযোগ-সুবিধা প্রদানের সঙ্গে কার্যকরীভাবে সংযুক্ত করেছে।পরিশেষে প্রধানমন্ত্রী জানান, “আগামীদিনে আমাদের এই ধরণের প্রচারাভিযান আরও বেশি করে চালিয়ে যাওয়া উচিত এবং দক্ষতার মাধ্যমে নিজেদেরকে ও দেশকে আত্মনির্ভর করে তোলা প্রয়োজন।”
CG/SS/NS
(Visitor Counter : 200
খাদ্যপ্রক্রিয়াকরণশিল্পমন্ত্রক
কেরলের মুখ্যমন্ত্রীর সঙ্গে কথা বললেন শ্রীমতী হরসিমরত বাদল : সমস্ত রকম সাহায্যের আশ্বাস দিলেন তাঁর মন্ত্রকের পক্ষ থেকে
নয়াদিল্লি, ২১ আগস্ট, ২০১৮
কেন্দ্রীয় খাদ্য প্রক্রিয়াকরণ শিল্প মন্ত্রী শ্রীমতী হরসিমরত বাদল সোমবার  সন্ধ্যায় কেরলের বন্যা দুর্গত জনসাধারণের জন্য সাহায্য পাঠানোর লক্ষ্যে আইটিসি, কোকাকোলা, পেপসি, হিন্দুস্তান ইউনিলিভার, ডাবর, এমটিআর, নেস্লে, ব্রিটানিয়া, ম্যারিকো সহ বিভিন্ন শিল্প সংস্থার প্রতিনিধিদের সঙ্গে এক আলোচনা বৈঠকে মিলিত হন। শিল্প সংস্থাগুলির পক্ষ থেকে পৃথক পৃথকভাবে কেরলের জনসাধারণের কাছে সাহায্য ও সহায়তা পাঠানোর পরিবর্তে সংস্থাগুলির মধ্যে একটি সমন্বয়ের মাধ্যমে যুক্তভাবে ত্রাণ সাহায্য পাঠানোর ওপর জোর দেন তিনি। শ্রীমতী বাদল বলেন যে রাজ্যের ত্রাণের চাহিদা সম্পর্কে জানতে কেরল সরকার এবং সংশ্লিষ্ট জেলা আধিকারিকদের সঙ্গে তাঁর মন্ত্রক নিয়মিতভাবে যোগাযোগ রেখে চলেছে।
কেরলের মুখ্যমন্ত্রী শ্রী পিনারি বিজয়নের সঙ্গেও কথা বলেন শ্রীমতী হরসিমরত বাদল। রাজ্যের এই প্রাকৃতিক বিপর্যয়ের মুহূর্তে তাঁর মন্ত্রকের পক্ষ থেকে সকল রকম সহায়তার আশ্বাস দেন তিনি।
শিল্প প্রতিনিধিরা খাদ্য প্রক্রিয়াকরণ শিল্প মন্ত্রীকে আশ্বাস দিয়ে জানান যে কেরলের এই প্রাকৃতিক দুর্বিপাকে তাঁরা উদারভাবে ত্রাণ সহায়তা দিতে প্রস্তুত। খাদ্য প্রক্রিয়াকরণ শিল্প মন্ত্রকের এই উদ্যোগ ও প্রচেষ্টাকে সমর্থন জানান তাঁরা। আগামী দু’দিনের মধ্যে যে সমস্ত ত্রাণসামগ্রী কেরলকে পাঠানোর সঙ্কল্প নেওয়া হয়েছে তার মধ্যে রয়েছে – প্যাকেজ্ড পানীয় জল, বিস্কুট, বান রুটি, নিমকি, রান্না করা খাবারের প্যাকেট, ম্যাগি, কফি, গুঁড়ো দুধ, ফলের রস, ওডোমসের টিউব, কোয়েকার ওট্স, হরলিক্স, ক্রোসিন ট্যাবলেট, স্যাভলন, চায়ের দুধ, তরল হ্যান্ডওয়াশ, সাবান, বেবি ফুড, লবন, গমজাত উৎপাদন, কেচাপ ও নগদ আর্থিক সহায়তা। কিছু কিছু ত্রাণসামগ্রী অবশ্য ইতিমধ্যেই পাঠিয়ে দেওয়া হয়েছে।
CG/SKD/DM/…
(Visitor Counter : 76
প্রধানমন্ত্রীরদপ্তর
সুজিত উইলসনকে নিরাপদে উদ্ধারের জন্য প্রধানমন্ত্রীর প্রার্থনা
নয়াদিল্লি, ২৮ অক্টোবর, ২০১৯
সুজিত উইলসনকে নিরাপদে উদ্ধারের জন্য প্রার্থনা জানালেন প্রধানমন্ত্রী শ্রী নরেন্দ্র মোদী। এক ট্যুইট বার্তায় প্রধানমন্ত্রী বলেছেন, তিনি সুজিতের উদ্ধার কাজের অগ্রগতি নিয়ে তামিলনাড়ুর মুখ্যমন্ত্রী ডঃ এড়াপাড়ি পালানিস্বামীর সঙ্গে কথা বলেছেন। সুজিতকে নিরাপদে উদ্ধারের জন্য সবরকম প্রয়াস চালানো হবে বলেও প্রধানমন্ত্রী জানিয়েছেন।
CG/SS/DM
(Visitor Counter : 65
কৃষিমন্ত্রক
কোভিড-১৯ মহামারীজনিত কারণে লকডাউন চলাকালীন সারাদেশে প্রয়োজনীয় পণ্যের নিরবচ্ছিন্ন সরবরাহের জন্য সরকারের সময়োপযোগী হস্তক্ষেপ
নতুন দিল্লি, ২১ এপ্রিল, ২০২০
কোভিড-১৯ মহামারীর কারণে লকডাউন পরিস্থিতিতে পাইকারি বাজারে কৃষিপণ্যের মজুত ভান্ডার ঠিক রাখার জন্য এবং সরবরাহ ব্যবস্থাপানয় গতি আনতে কেন্দ্রীয় কৃষি মন্ত্রক বিভিন্ন পদক্ষেপ গ্রহণ করেছে। জাতীয় কৃষি বাজার  পোর্টালটিতে দুটি নতুন বিষয়  সংযুক্ত করেছে।
 গুদাম ভিত্তিক বাণিজ্য ব্যবস্থাপনা এবং  কৃষক উৎপাদক সংস্থা  ব্যবস্থাপনা
গুদাম ভিত্তিক বাণিজ্য ব্যবস্থাপনা হল কৃষকরা তাদের পণ্যগুলি 'গুদাম উন্নয়ন ও নিয়ন্ত্রক কর্তৃপক্ষে'র  নথিভুক্ত গুদামগুলি থেকে বিক্রি করতে পারে। আর এফপিও ব্যবস্থাপনা হল, কৃষক কোন মান্ডিতে না গিয়ে অনলাইনে পণ্যের ছবি ও গুণমান তুলে ধরে বিক্রি করতে পারে। এখনও পর্যন্ত পাঞ্জাব, ওড়িশা, গুজরাট, রাজস্থান, পশ্চিমবঙ্গ, মহারাষ্ট্র, হরিয়ানা, অন্ধ্র প্রদেশ, তামিলনাড়ু, উত্তরাখণ্ড, উত্তরপ্রদেশ এবং ঝাড়খণ্ড এই ১২ টি রাজ্য এফপিও ব্যবস্থাপনায় যুক্ত হয়েছে। এফপিও'রা আশেপাশের শহর অঞ্চলে সবজি সরবরাহ করে। রাজ্যগুলি ইতিমধ্যেই এফপিওগুলির জন্য পাস / ই-পাস দেওয়ার সিদ্ধান্ত নিয়েছে।
লকডাউনের সময় ই-ন্যাম ব্যবস্থাপনা সামাজিক দূরত্ব বজায় রাখার ক্ষেত্রে গুরুত্বপূর্ণ ভূমিকা পালন করছে। এমনকি রাজ্যগুলি ই-ন্যাম এর মতো ভার্চুয়াল বাণিজ্য প্ল্যাটফর্মের বিষয়ে প্রচার করছে। ঝাড়খণ্ডের মতো রাজ্যগুলি ই-ন্যাম প্ল্যাটফর্মের মাধ্যমে 'ফার্ম-গেট' বাণিজ্য শুরু করেছে, যার মাধ্যমে কৃষকরা এপিএমসিতে না পৌঁছিয়ে অনলাইনে ছবি সহ তাদের উৎপাদিত পণ্যের বিবরণগুলি আপলোড করছেন।
কৃষিপণ্যের পরিবহন জরুরি এবং সরবরাহ শৃঙ্খল ঠিক রাখাও দরকার। তাই কৃষিক্ষেত্র ও উদ্যানপালনের উৎপাদিত পণ্য পরিবহণের জন্য কৃষক ও ব্যবসায়ীদের সুবিধার্থে যানবাহন অনুসন্ধানে মন্ত্রক কৃষকবান্ধব মোবাইল অ্যাপ "কিষাজন রথ" চালু করেছে। কিসান রথ অ্যাপটি ই-ন্যাম এবং নন-ই-ন্যাম উভয়ই ম্যান্ডির ব্যবহারকারীদের জন্য তৈরি করা হয়েছে।
সরকার ইতিমধ্যে আন্তঃরাজ্যের মধ্যে প্রয়োজনীয় পণ্যবাহী গাড়ি  চলাচল করার বিষয়ে সিদ্ধান্ত নিয়েছে। রাজ্য কৃষি বিপণন বোর্ডের সাথে সমন্বয় রেখে মন্ত্রক আন্তঃরাজ্যে চব্বিশ ঘন্টাই ফলমূল ও শাকসব্জি পরিবহনের ব্যবস্থা করছে।
মহারাষ্ট্র থেকে অন্যান্য রাজ্যে পেঁয়াজ সরবরাহের জন্য মন্ত্রক মহারাষ্ট্রের মান্ডি বোর্ডের সাথে যোগাযোগ করছে। বর্তমানে, নাসিক জেলার আওতাধীন এপিএমসিগুলি থেকে প্রতিদিন দিল্লি, হরিয়ানা, বিহার, তামিলনাড়ু, পাঞ্জাব, কলকাতা, জম্মু ও কাশ্মীর, কর্ণাটক, ওড়িশা, গুজরাট, উত্তরপ্রদেশ, আসামে প্রতিদিন গড়ে ৩০০টি ট্রাক পাঠানো হয়েছে।
উত্তরপূর্বাঞ্চলের আন্তঃরাজ্যে প্রয়োজনীয় পণ্য ও ফলমূল, শাকসব্জির সরবরাহ ও তার দামের ওপর নজরদারি চালানোর জন্য একটি পৃথক সেল গঠন করা হয়েছে।
(CG/SS
প্রধানমন্ত্রীরদপ্তর
ইরানের প্রেসিডেন্টের সঙ্গে প্রধানমন্ত্রীর বৈঠক
নয়াদিল্লি, ২৪ আগস্ট, ২০২৩
প্রধানমন্ত্রী শ্রী নরেন্দ্র মোদী ২৪ অগাস্ট ২০২৩এ জোহানেসবার্গে অনুষ্ঠিত ১৫তম ব্রিকস শীর্ষ বৈঠকে ইরানের প্রেসিডেন্ট ডঃ সঈদ ইব্রাহিম রাইসি-র সঙ্গে একান্তে বৈঠক করেন।
বাণিজ্য ও বিনিয়োগ, যোগাযোগ, বিদ্যুৎ ও সন্ত্রাস দমন সহ বিভিন্ন ক্ষেত্রে দ্বিপাক্ষিক সহযোগিতা শক্তিশালী করার ব্যাপারে দুই নেতার মধ্যে আলোচনা হয়। চাবাহার প্রকল্প সহ পরিকাঠামো সহযোগিতার ক্ষেত্রে গতি আনার ব্যাপারে দুই নেতা একমত হন। আফগানিস্তান সহ আঞ্চলিক উন্নয়ন নিয়েও দুই নেতা মত বিনিময় করেন।
ব্রিকস পরিবারে যোগ দেওয়ার জন্য প্রেসিডেন্ট রাইসিকে অভিনন্দন জানান প্রধানমন্ত্রী।
চন্দ্রযান অভিযানে সাফল্যের জন্য প্রধানমন্ত্রীকে অভিনন্দন জানান প্রসিডেন্ট রাইসি এবং ব্রিকস-এ ইরানের সদস্যপদ প্রাপ্তিতে ভারতের সমর্থনের জন্য প্রধানমন্ত্রীকে ধন্যবাদ জানান তিনি।
AC/MP/NS
(
প্রতিরক্ষামন্ত্রক
সশস্ত্র বাহিনীতে লিঙ্গ অনুপাত
নতুন দিল্লি, ০৮ই ফেব্রুয়ারী, ২০২১
তিন সশস্ত্র বাহিনীতে পুরুষ এবং মহিলাকর্মী রয়েছেন। সেনাবাহিনীতে ১২ লক্ষ ১৮ হাজার ৩৬ জন পুরুষ ও ৬ হাজার ৮০৭ জন মহিলা কর্মরত। বিমান বাহিনীতে চিকিৎসক ও দন্ত চিকিৎসক ছাড়া ১ লক্ষ ৪৬ হাজার ৭২৭ জন পুরুষ ও ১ হাজার ৬০৭ জন মহিলা কাজ করেন। নৌবাহিনীতে ১০ হাজার ১০৮ জন পুরুষ ও ৭০৪ জন মহিলা কর্মরত। তবে, নৌবাহিনীতে শুধুমাত্র অফিসার পর্যায়েই মহিলাদের নিয়োগ করা হয়ে থাকে।
সশস্ত্র বাহিনীতে ২০১৯ এর তুলনায় ২০২০তে বেশি সংখ্যক মহিলা কর্মী নিয়োগ করা হয়েছে। এর মধ্যে চিকিৎসক, দন্ত চিকিৎসক এবং নার্সিং ক্যাডারের হিসাব যুক্ত করা হয় নি।
জজ অ্যাডভোকেট জেনারেল পদে মহিলা আধিকারিকদের পার্মানেন্ট কমিশনে নিয়োগ করা হয়। আর্মি এডুকেশন করপসে মহিলাদের কাজের সুযোগ রয়েছে। কেন্দ্র, সম্প্রতি সব সশস্ত্র বাহিনীতে পার্মানেন্ট কমিশনে মহিলা আধিকারিকদের নিয়োগের সিদ্ধান্ত নিয়েছে। এছাড়াও মিলিটারী পুলিশ বাহিনীতে ক্রম পর্যায়ে ১৭০০ মহিলা নিয়োগ করা হবে। ভারতীয় বিমান বাহিনীতে মহিলাদের অংশগ্রহণে উৎসাহিত করা হচ্ছে। এর জন্য বিভিন্ন জনসচেতনতামূলক কর্মসূচী হাতে নেওয়া হয়েছে। ১৯৯২ সাল থেকে নৌবাহিনীতে আইন, শিক্ষা ও লজিস্টিকসে মহিলাদের আধিকারিক হিসেবে নিয়োগ দেওয়া হচ্ছে। তবে, ২০০১ সালে নৌবাহিনীর কনস্ট্রাকটার ক্যাডারে, ২০০৮ এ অবজারভার স্পেশালাইজেশন, ২০১৬ সাল থেকে পাইলট, ২০১৭ সাল থেকে ন্যাভাল আর্মামেন্ট ইন্সপেক্টোরেট এবং ২০১৯ সাল থেকে খেলাধূলা ও সঙ্গীত বিভাগেও মহিলাদের নিয়োগ করা হচ্ছে।
রাজ্যসভায় আজ ড. ফৌজিয়া খান –এর এক লিখিত প্রশ্নের জবাবে এই তথ্য জানিয়েছেন, প্রতিরক্ষা প্রতিমন্ত্রী শ্রী শ্রীপাদ নায়েক।
রেলমন্ত্রক
আগামী ৩১ মার্চ থেকে রেল বিশেষ ট্রেন পরিষেবা বাতিল করতে চলেছে বলে সামাজিক মাধ্যমে যে প্রতিবেদন প্রকাশিত হয়েছে তা বিভ্রান্তিমূলক
কলকাতা, ১৭ মার্চ ২০২১
আগামী ৩১ মার্চ থেকে রেল বিশেষ ট্রেন পরিষেবা বাতিল করতে চলেছে বলে বেশ কিছু সামাজিক মাধ্যমে কিছু প্রতিবেদন প্রকাশিত হয়। এগুলি সম্পূর্ণ বিভ্রান্তিমূলক। এর কোনও বাস্তবতা নেই বলে রেল কর্তৃপক্ষের পক্ষ থেকে মঙ্গলবার এক প্রেস বিবৃতিতে জানানো হয়েছে।
সামাজিক মাধ্যমেi ভুল খবর ছড়িয়ে পড়েছে। মঙ্গলবার বিবৃতিতে আরও জানানো হয়েছে, সামাজিক মাধ্যমের যে ভিডিও-টি প্রচারিত হচ্ছে, তা গত বছরের। ভারতীয় রেল এ ধরনের কোনও ঘোষণা করেনি।
তাই, বিশেষ ট্রেন পরিষেবা হিসাবে বর্তমানে চালু হওয়া এক্সপ্রেস এবং শহরতলী ট্রেন যেমন চলছে, তেমনই চলবে। রেলের পক্ষ থেকে যাত্রীদের অনুরোধ করা হয়েছে যে, ট্রেনে ভ্রমণের সময় তাঁরা যেন অবশ্যই কোভিড বিধি অনুসরণ করেন।
ভারতের প্রতিযোগিতা কমিশন
সিসিআই-এর টেক ডাটা কর্পোরেশনের ১০০ শতাংশ শেয়ার টাইগার মিডকো এলএলসি-র অধিগ্রহণের প্রস্তাবে সম্মতি
নয়াদিল্লি, ৩০ এপ্রিল, ২০২০
দ্য কম্পিটিশন কমিশন অফ ইন্ডিয়া , টেক ডাটা কর্পোরেশনের ১০০ শতাংশ শেয়ার টাইগার মিডকো এলএলসি-র অধিগ্রহণের প্রস্তাবে অনুমোদন দিয়েছে। এর ফলে, টেক ডাটা কর্পোরেশন এখন টাইগার মিডকোর অধীনস্থ সংস্থা হল।
অ্যাপেলো ম্যানেজমেন্ট এলপি-র অধীনস্থ সংস্থা টাইগার মিডকো, বিশ্বজুড়ে ইকুইটি শেয়ারে বিনিয়োগের কাজ করে। টেক ডাকা, ন্যাসড্যাকের তালিকাভুক্ত একটি সংস্থা যারা তথ্য পুনরায় বিক্রি করে এবং বিভিন্ন প্রযুক্তিগত উপাদানের পাইকারী বিক্রেতা।
(CG/CB/SFS